Diari Oficial de la Generalitat Valenciana


Sumari del DOGV 6795, del 13-06-2012 (2012/5151)

Notificació de la sentència dictada en el juí de guarda i custòdia número 1049/2010.
------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5151


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí de guarda i custòdia número 1049/2010. [2012/5151]  
Fam. guarda, cust. alim. fill menor no matr. no c. - 001049/2010-M4  
De: Sandra Peláez Alonso.  
Procurador: Jesús Zaragoza Gómez de Ramón.  
Contra: Daniel San Lázaro Fuente.  
Procurador/a: -  
En este procediment de guarda, custòdia i aliments, seguit a instàncies de Sandra Peláez Alonso contra Daniel San Lázaro Fuente, s'ha dictat la sentència que, literalment, diu així:  
«Sentència número 2328/2012  
Alacant, 11 de maig de 2012  
Susana Martínez González, magistrada jutgessa del Jutjat de Primera Instància número 10 d'Alacant, he vist les presents actuacions de juí verbal número 1049/2010, entre parts; d'una, com a demandant, Sandra Peláez Alonso, representada pel procurador senyor Zaragoza Gómez de Ramón i assistida del lletrat senyor Cuenca Prada, i, d'una altra, com demandat, Daniel San Lázaro Fuente, declarat en rebel·lia, sobre guarda, custòdia i aliments en relació al fill menor d'edat, amb intervenció del Ministeri Fiscal.  
Dispositiva  
Que estimant en part la demanda formulada pel procurador senyor Zaragoza Gómez de Ramón, en nom i representació de Sandra Peláez Alonso contra Daniel San Lázaro Fuente, declarat en rebel·lia, he d'acordar les següents mesures en benefici del fill menor:  
1. El fill menor d'ambdós parts, D., sotmés a la pàtria potestat d'ambdós progenitors, quedarà sota la guàrdia i custòdia de la mare, cada progenitor ha de mantindre informat el contrari sobre l'evolució escolar, social i sanitària de la filla, sempre que el progenitor no la puga obtindre per ell, els professionals que s'ocupen del menor estan obligats a subministrar, tant al pare com a la mare, qualsevol informació que els sol·liciten sobre el seu fill, per ser ambdós titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psiquiàtrics o psicològics i, en general, qualsevol alteració que afecte de manera important la vida del menor.  
2. S'establix com a règim de visites i comunicacions amb el progenitor no custodi un règim progressiu, que els primers tres mesos no comprendrà pernoctes, de caps de setmana alterns, dissabtes i diumenges de 11.00 a 20.00 hores. Transcorreguts tres mesos de manteniment d'este règim amb regularitat, es passarà a l'ordinari de caps de setmana alterns, des del dissabte, a les 10.00 hores, al diumenge, a les 20.00 hores, i els següents períodes vacacionals:  
- Vacacions d'estiu. Els anys parells: des de l'últim dia lectiu anterior a les vacacions, a les 20.00 hores, fins al 30 de juny, a les 20.00 hores, amb la mare, des de l'esmentada hora fins al 15 de juliol, a les 20.00 hores, amb el pare, des del dit moment al 31 de juliol, a les 20.00 hores, amb la mare, des de llavors al 15 d'agost, a les 20.00 hores, amb el pare, passant a estar amb la mare fins al 31 d'agost, a les 20.00 hores, i finalment amb el pare des de llavors fins al dia anterior al començament del curs escolar, a les 20.00 hores. Els anys imparells s'invertirà l'orde.  
- Nadal. Anys parells: de l'últim dia lectiu anterior a les vacacions, a les 20.00 hores, fins al 30 de desembre, a les 20.00 hores, amb la mare; des de llavors fins a l'últim dia vacacional de Nadal, a les 20.00 hores, amb el pare. Els anys imparells al contrari.  
- Setmana Santa. Anys parells: des de l'últim dia lectiu anterior a les vacacions, a les 20.00 hores, a dilluns de Pasqua, a les 20.00 hores, amb la mare, des del dit moment al diumenge següent, a les 20.00 hores, amb el pare. Els anys imparells al revés.  
Si els períodes vacacionals foren distints, es distribuiran igualment per mitat en el sentit altern indicat.  
Els períodes vacacionals interrompran el règim ordinari de visites de caps de setmana i intersetmanals, corresponent el primer cap de setmana posterior al període vacacional a aquell dels progenitors que no haja tingut el menor durant l'últim període vacacional.  
El progenitor que els tinga, haurà d'entregar al contrari, junt amb el menor, la roba i documentació relativa a este que poguera necessitar durant l'estada amb este, com el document nacional d'identitat, passaport, targeta sanitària, etcètera, així com la medicació que, si és el cas, necessiten, amb la corresponent prescripció mèdica i instruccions per a la seua correcta administració.  
Ambdós progenitors facilitaran la comunicació telefònica, postal o telemàtica del menor amb el progenitor que no la tinga en la seua companyia, devent este respectar, en tot cas, els horaris de descans i estudi del fill.  
Les entregues i recollides es realitzaran pel mateix progenitor o per tercera persona autoritzada per este.  
3. S'assenyala la quantitat de dos-cents (200) euros en concepte d'aliments en favor del fill, quantitat que el pare ingressarà els primers cinc dies de cada mes en el compte que a estos efectes assenyale l'altre progenitor, i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50% dels gastos extraordinaris que puga ocasionar el fill. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només es deuran d'assumir al 50% les que es realitzen per comú acord entre els progenitors, i en cas contrari se n'assumirà el pagament per aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, entenent-se que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es podran realitzar sense previ consentiment o autorització judicial.  
4. No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació, davant de la Audiència Provincial d'Alacant (art. 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual apel·la i les decisions que impugna (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, el qual es tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 5208 YF EEEE AA), i cal indicar en el camp "Concepte " el codi "02 civil-apel·lació" i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp "Concepte" el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que el demandat, Daniel San Lázaro Fuente, es troba en parador ignorat, expedisc este edicte a fi que li valga de notificació de forma deguda.  
  
Alacant, 11 de maig de 2012.- El secretari judicial: Pedro F. González de Pereda.